CELEX: 62012CA0152
Language: hu
Date: 2014-02-13 00:00:00
Title: C-152/12. sz. ügy: A Bíróság (hatodik tanács) 2014. február 13-i ítélete — Európai Bizottság kontra Bolgár Köztársaság (Tagállami kötelezettségszegés — Közlekedés — 2001/14 irányelv — Az uniós vasúthálózat fejlesztése — A vasúti infrastruktúrához való hozzáférés díjszabása — A 7. cikk (3) bekezdése és a 8. cikk (1) bekezdése — Felár felszámításának lehetősége — Az adott vonat közlekedtetéséből közvetlenül eredő költség)

29.3.2014   
            
            
               HU
            
            
               Az Európai Unió Hivatalos Lapja
            
            
               C 93/4
            
         A Bíróság (hatodik tanács) 2014. február 13-i ítélete — Európai Bizottság kontra Bolgár Köztársaság
   (C-152/12. sz. ügy) (1)
   
   (Tagállami kötelezettségszegés - Közlekedés - 2001/14 irányelv - Az uniós vasúthálózat fejlesztése - A vasúti infrastruktúrához való hozzáférés díjszabása - A 7. cikk (3) bekezdése és a 8. cikk (1) bekezdése - Felár felszámításának lehetősége - Az adott vonat közlekedtetéséből közvetlenül eredő költség)
   2014/C 93/06
   Az eljárás nyelve: bolgár
   
      Felek
   
   
      Felperes: Európai Bizottság (képviselők: R. Vasileva és H. Støvlbæk meghatalmazottak)
   
      Alperes: Bolgár Köztársaság (képviselők:T. Ivanov, D. Drambozova és E. Petranova meghatalmazottak)
   
      Az alperest támogató beavatkozó: Lengyel Köztársaság (Képviselők: B. Majczyna és M. Szpunar meghatalmazottak)
   
      Tárgy
   
   Tagállami kötelezettségszegés — A vasúti infrastruktúrakapacitás elosztásáról, továbbá a vasúti infrastruktúra használati díjának felszámításáról és a biztonsági tanúsítványról szóló, 2001. február 26-i 2001/14/EK európai parlamenti és tanácsi irányelv (HL L 75., 29. o.; magyar nyelvű különkiadás 7. fejezet, 5. kötet, 404. o.) 7. cikke (3) bekezdésének és 8. cikke (1) bekezdésének megsértése — A vasúti infrastruktúrához való hozzáférés díjszabási rendszere — A „adott vonat közlekedtetéséből közvetlenül eredő költség” fogalma — Az adott vonat közlekedtetéséből közvetlenül eredő költségeket meghaladó mértékű díjak — A 2001/14/EK irányelv 8. cikke (1) bekezdésének alkalmazási feltételei
   
      Rendelkező rész
   
   
               1.
            
            
               A Bolgár Köztársaság — mivel lehetővé tette, hogy a minimális szolgáltatások összességéért és a szolgáltatási infrastruktúrához való hozzáférésért fizetendő díjakba beleszámítsanak olyan költségeket, mint a személyzet díjazása és a társadalombiztosítási hozzájárulások, melyek nem tekinthetők az adott vonat közlekedtetéséből közvetlenül eredőnek — nem teljesítette a vasúti infrastruktúrakapacitás elosztásáról, továbbá a vasúti infrastruktúra használati díjának felszámításáról és a biztonsági tanúsítványról szóló, 2001. február 26-i 2001/14/EK európai parlamenti és tanácsi irányelv 7. cikkének (3) bekezdésében foglalt kötelezettségeit.
            
         
               2.
            
            
               A Bíróság a keresetet az ezt meghaladó részében elutasítja.
            
         
               3.
            
            
               Az Európai Bizottság, a Bolgár Köztársaság és a Lengyel Köztársaság maguk viselik a saját költségeiket.
            
         
      (1)  HL C 174., 2012.6.16.